**3-րդ կրթական հարթակ**

**11-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Դասասկզբյան հարց ու պատասխան աշակերտների հետ

**Նախորդ դասի ամփոփում**

* **Գրականություն - «Տերևաթափ»**,Գյուրջինյան, 2-րդ դասարան, էջ 50
* Անգիր սովորել **«Տերևաթափ»** բանաստեղծությունը և պատասխանել հետևյալ հարցերին։
* Քամին ի՞նչ էր առաջարկում տերևներին և ինչու՞:
* Տերևները ինչո՞ւ տխուր երգերով հեռացան:

**Բառագիտության կրկնողություն**

* Վերհիշել հետևյալ բառերը․
* սվսվալ – ցրտից մրսել դողալ
* տերևաթափ – երբ աշնանը տերևները ծառերից թափում են
* խայտաբղետ – տարբեր գույներ
* Վերհիշել *հետևյալ* բառերի հոմանիշները։
  + խայտաբղետ – գույնզգույն երփներանգ
  + սիրուն-գեցեցիկ
  + վառ – պայծառ
  + թռչել-ճախրել
  + գույն-երանգ
* Վերհիշել հետևյալ բառերի հականիշները*:*
  + Մոտ-հեռու
  + Տխուր-ուրախ
  + Հաղթել-պարտվել
  + Աղքատ-հարուստ
  + Կեղտոտ-մաքուր
* **Ուղղագրություն** – Վերհիշել ՝ *երգ, տերևաթափ, թուղթ, քաղցր, հաղթել*բառերի ուղղագրությունը

**Քերականություն** Բառի արմատ, պարզ բառեր, ածանց, նախածանց, վերջածանց, բարդ բառեր, ա հոդակապ

* Բառի ո՞ր մասն է կոչվում արմատ։
* Ի՞նչ է ածանց։
* Ո՞ր բառերն կոչվում պարզ բառեր։ Բերել օրինակներ։
* Ածանցները քանի՞ տեսակ են լինում։ Որո՞նք են։
* Ի՞նչ է նախածանց։ Բերել օրինակներ։
* Ի՞նչ է վերջածանց։ Բերել օրինակներ։
* Ո՞ր բառերն են կոչվում բարդ բառեր։ Բերել օրինակներ։
* Ի՞նչ է հոդակապը։ Բերել օրինակներ։

**Մշակույթ** Վերհիշել **Արարատ լեռ՝ Մասիս սար. Նոյյան տապանի** մասին դասանյութը և պատասխանել հետևյալ հարցերին:

* Որտե՞ղ է գտնվում Արարատ լեռը։
* Ինչու՞ է Արարատը համարվում Սուրբ լեռ։
* Ինչքա՞ն է Արարատ լեռան բարձրությունը:
* Ինչու՞ Աստված որոշեց ջրհեղեղ անել։
* Ո՞վ էր Նոյը և ինչպիսի՞ մարդ էր նա։
* Ինչպե՞ս Նոյը փրկվեց։
* Ինչու՞ է Արարատ լեռը համարվում փրկության խորհրդանիշ։

***Նոր դաս***

* **Գրականություն** **-** **«Վայրի տանձենու տակ»**,Գյուրջինյան, 2-րդ դասարան, էջ 54
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ։

**Քերականություն- Նախադասություն**։ Նախադասության կազմությունը (ենթակա, ստորոգյալ և լրացում)։

* **Մշակույթ –Խաղողագործություն**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

**Գրականություն –** Անգիր սովորել **«Վայրի տանձենու տակ»** բանաստեղծությունը և պատասխանել հետևյալ հարցերին։

* Նկարագրիր Կապանի աշնանային մրգառատ անտառները:
* Որոնք են անտառի բնակիչները նրանք ինչպես են պատրաստվում ձմռանը:
* Պատմիր արջն ինչպեն է տանձ հավաքում և նկարագրիր քոթոթների ուրախությունը։

**Բառագիտություն**

* Սովորել հետևյալ բառերի բացատրությունները
  + ամբարել – պաշար հավաքել
  + տրտինգ տալ – ցատկոտել
  + քոթոթ – արջի ձագերը
  + թաքստոց-տարբեր իրեր պահելու տեղ
* Սովորել հետևյալ բառերի հոմանիշները։
  + ալ – կարմիր
  + գրկել- փաթաթվել
  + զգույշ – ուշադիր
  + քնքուշ-նուրբ
  + հաճելի-դուրեկան
* Սովորել հետևյալ բառերի հականիշները
  + Առջև-հետև
  + սոված-կուշտ
  + ներքև-վերև
  + վայրի-ընտանի
  + տակ-վրա
* Սովորել հետևյալ բառերի ուղղագրությունը՝ *ներքև, վերև, առջև, արթուն, արթնանալ, ոսկեզօծել*

**Քերականություն- Նախադասություն (**ենթակա, ստորոգյալ, լրացում):

**Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար**.

1. *Բառերի այն շարքը, որը միտք է արտահայտում, կոչվում է նախադասություն:*
2. *Նախադասության գործողություն կատարող առարկան կոչվում է* ***ենթակա****: Ենթական պատասխանում է ո՞վ, ովքե՞ր, ի՞նչ, ինչե՞ր, ի՞նչը, ինչե՞րը հարցերին: Օրինակ՝*

* *Արան ծիծաղում է:* ***Ո՞վ*** *է ծիծաղում :\_\_\_\_Արան:*
* *Շունը վազում է:* ***Ի՞նչն*** *է վազում։ —— Շունը։*

1. *Նախադասության այն անդամը, որը ցույց է տալիս, թե ինչ է անում, ինչ է լինում ենթական, կոչվում է ստորոգյա: Ստորոգյալը պատասխանում է ի*՞*նչ է անում, ի*՞*նչ է լինում և նման այլ հարցերին։ Օրինակ՝ Շունը վազում է:*

* *Արան ծիծաղում է։ Արան* ***ի՞նչ է անում****:\_\_\_ Ծիծաղում է:*
* *Շունը վազում է։ Շունը* ***ի*՞*նչ է անում****:\_\_\_\_ Վազում է:*

1. *Նախադասության այն անդամները, որոնք ցույց են տալիս թե որտե՞ղ, ե՞րբ, ինչպե՞ս է կատարվում գործողությունը և թե ինչպիսի՞ն է գործողության առարկան, կոչվում են լրացումներ: Օրինակ՝*

* *Տղան լողում է լճակում։ Տղան- ո՞վ, (ենթակա), լողում Է -Ի*՞*նչ է անում (ստորոգյալ),* ***լճակում-որտե*՞*ղ (լրացում):***

**Հարցեր և առաջադրանքներ**

* Ի՞նչ է ցույց տալիս ենթական:
* Ի՞նչ է ցույց տալիս ստորոգյալը:
* Ի՞նչ է ցույց տալիս նախադասության լրացումը:

**Հանձնարարություններ – Նշել բերված նախադասությունների անդամները։**

* Արմենը գնում է դպրոց։
  + Ենթակա ———————————
  + Ստորոգյալ ———————————
  + Լրացում ———————————
* Առավոտյան անձրև էր գալիս։
  + Ենթակա ———————————
  + Ստորոգյալ ———————————
  + Լրացում ———————————
* Գույզգույն ծաղիկները բացվել են այգում։
  + Ենթակա ———————————
  + Ստորոգյալ ———————————
  + Լրացում ———————————

**Մշակույթ –** **Խաղողագործությունը Հայաստանում**

Հայաստանում խաղողագործությունը շատ հին ծագում ունի: Դեռ Քրիստոսից առաջ 10-րդ դարում ուրարտացիները շատ զարգացած խաղողագործություն են ունեցել: Դրա մասին են վկայում հին արձանագրություններն ու հին խաչքարների ու ձեռագրերի մանրանկարչությունները։ Խաղողը Հայաստանի խորհրդանիշներից մեկն է։ Առասպելի համաձայն՝ մարդկությունը գինին բացահայտեց այն ժամանակ, երբ Նոյ նահապետը ջրհեղեղից հետո Արարատ լեռան ստորոտի տնկեց խաղողի առաջին որթը:

Բնակիչները առաջին պտուղը համտեսելուց հետո ցանկացան այն վայելել նաև ձմռանը և այդ նպատակով խաղողը լցրեցին տաշտերի մեջ և պահեցին մառաններում: Սակայն ձմռանը նրանք տեսան, որ խաղողը սմքել էր, իսկ հյութը առանձնացել: Ափսոսելով՝ նրանք փորձեցին հյութը և բոլորի տրամադրությունը բարձրացավ: Այնքան հավանեցին, որ դրանից հետո իրենք սկսեցին ճմլել խաղողը, որպեսզի հյութը առանձնացնեն: Այսպես հայոց երկրում ծնվեց գինին:

**Հարցեր և առաջադրանքներ**

* Երբվանի՞ց են հայերը գինեգործությամբ զբաղվել:
* Դեռ ո՞ր թագավորության օրոք է խաղողագործությունը զարգացած եղել Հայաստանում։
* Ինչպե՞ս են մեզ հասել խաղողագործության մասին տեղեկությունները։
* Պատմի՛ր, ինչու՞ և ինչպե՞ս մարդիկ սկսեցին գինի պատրաստել։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության դասանյութը և վերարտադրել սեփական խոսքերով և պատասխանել դասավերջի հարցերին։
* Բառագիտության բաժնում առաջադրված բառերը բացատրել, հոմանիշներն ու հականիշները ճանաչել և ուղղագրական բառերը ճիշտ գրել։
* Քերականական նյութն ամրապնդել վարժությունների միջոցով և բերել օրինակներ։
* Մշակութային բաժնում առաջադրված դասանյութը հասկանալ և պատասխանել առաջադրված հարցերին։ Մասնակցել խմբային աշխատանքներին։